Foto: AFP AQSh Davlat departamenti Saudiya Arabistoniga tanklarga qarshi boshqariluvchi raketalarni 670 mln dollarga sotish bo‘yicha kelishuvni ma’qulladi. Bu haqda Pentagon huzuridagi Mudofaa hamkorligi va xavfsizlik bo‘yicha agentlik (DSCA) xabarida aytiladi. Saudiya Arabistoni AQShdan jangovar komplekslarga 6,6 minggacha raketa va sinovlarni amalga oshirish uchun yana 96ta raketani xarid qilishni rejalashtirmoqda. Ta’kidlanishicha, qurol-yarog‘ni yetkazib berish bo‘yicha bu kelishuv AQShning tashqi siyosatiga turtki beradi hamda do‘stona mamlakat – Saudiya Arabistoni xavfsizligini ta’minlashda yordam ko‘rsatadi.